Mɔ́n a kad lugu ésīá, etúgā é káma ǹtí wōē, ńdɔ̄ ngə́ mə nə ésīá, éyə̄ hḿ ólūgú ā yəan ai ma a nə́ vé ? Ngə́ mə nə ǹtí, éyə̄ bákám mā vé ? Á Ńtondôbə miǹkunda a dzó ai mína bəfadǎ yā myābyandi dzwé díé, hədá mínā nâ: "Éyə bǐ ngábyandi dzwé dóē yá ? " 7Amú myāzu ai mə́túnuŋa mə́ nə́ ai eboe âlatâr wama. Hədá, myǎsīlī nâ: "Éyə bǐ ngávə́ nyé eboe yá ? " Mǐ kɔ́bɔgɔ nâ: “Tə́bə́le Ǹtondôbə a nə təge ai m̀fí.” 8Éyɔŋ myǎzu ai bíyə́m yā bí nə́ ndím ású mə̄túnuŋa, ngǎ nálā ó nə abé ? Éyɔŋ myǎzu ai ébí byáfə́nge, ngə́ ńkɔ̄kɔ̄n, ngǎ nálā ó nə abé ? Tám bya yə́gé və̄ ngɔ́mɔna ǹnén nā, yə a yi wóg ḿbəŋ, yə a yi wa nɔŋ ḿbəŋ ? Á Ntondôbə a dzó. 9Ńdɔ̄ hḿ, ábōg dī, kogólan ai Zambá nə́ á yen bíā ńgɔ́l, éyə̄ lásɔ́ á mɔ́ máán. Yə a yi mína nɔŋ ḿbəŋ ? Á Ńtondôbə miǹkunda a dzó. 10Yə mod ziŋ a nə tə́ ábə̄ mínā ā yi fɛ̌d ḿbɛ̄ ḿból yə̄ nâ mǐ zā bǎd sɔ̄ tum álatâr wama á zəzə ? Ma wóg kig fɔ́ɔ́ mína tɔ mǎn ḿbəŋ ziŋ, Ǹtondôbə miǹkunda énye a kɔ́bɔ. Ńdɔ̄ hḿ mə̄túnuŋǎ yā mɔ́ máán mânyə̌b kig ma á ńnə̄m tɔ tsətsad. 11Amú, a tádígi á ńnam kídí a kələ kwí á ńnǎm ngōgé, dzwé dáma láwūm á məyɔŋ, ńdɔ̄ fə̄ á mə̄bódā mə́sə, mətúnuŋa mə́ ótú mātúniban á dzwé dáma ai mim̀fúfúb mə́túnuŋa, amú dzwé dáma láwūm á məyɔŋ, Ǹtondôbə miǹkunda énye a kɔ́bɔ̄ Nálā. 12Mína myǎvə̄ dɔ eboe, mǐ tsogo á ńnə̄m étēde nâ: "Tə́bə́le Ǹtondôbə a nə eboe, ńdɔ̄ fə̄ bídí bábə́de étē bí nə zəzə byə́m.”